Ådne Søndrål

Ådne Søndrål (født 10. mai 1971 på Notodden) er en norsk tidligere skøyteløper. Han er olympisk mester fra 1998 og fire ganger verdensmester. Søndrål representerte Hol Idrettslag, men gikk også for Hamar Idrettslag.

Søndrål var blant verdens beste -meterløpere gjennom det meste av 1990-tallet. Han fikk sølv i Vinter-OL 1992 i Albertville, 0,04 sekunder bak Johann Olav Koss. I OL på Lillehammer i 1994 kom han på 4.-plass. Han vant endelig OL-gull på  meter i 1998 i Nagano, på ny verdensrekord (1.47,87). Seinere i sesongen forbedra han verdensrekorden på nytt (1.46,43) i Calgary.

Han var også blant favorittene foran OL i 2002, men måtte nøye seg med bronsemedalje etter skadeproblemer i ukene før OL. Dermed har han medaljer i samtlige valører på  meter, pluss fjerdeplassen fra 1994.

Han startet karrieren som allrounder, men hadde ikke suksess i de internasjonale sammenlagtmesterskapene. Fra 1996 valgte han å spesialisere seg på  meter og  meter. I 1999 prøvde han seg på allround igjen, og oppnådde sin beste plassering i et internasjonalt allroundmesterskap – 6.-plass i VM på Hamar.

I løpet av karrieren tok Søndrål 4 gull og 6 sølv i VM på enkeltdistanser. Han har 30 enkeltseire i verdenscupen (1 på 500 meter, 11 på  meter og 18 på  meter), og han vant verdenscupen sammenlagt to ganger ( meter i 1999 og 2000). 

Søndrål ble norgesmester på skøyter allround i 1995 og sprint i 1998, og han har to NM-titler på 500 meter, 6 på  meter og 4 på  meter. 

Han la opp i 2002.

 Andre idrettrelaterte ting 
Etter OL-gullet i 1998 ble han tildelt Oscarstatuetten og Fearnleys olympiske ærespris. 

Under Vinter-OL 2002 ble han valgt som utøvernes representant i Den internasjonale olympiske komité.

Søndrål deltok i TV-programmet Zebra Grand Prix som hadde premiere på TV 2 Zebra høsten 2009.

Sommeren 2023 avduket Hols ordfører Petter Rukke en statue av Søndrål på nyåpningen av nyrenoverte Hol stadion og aktivitetspark. Statuen viser Søndrål etter målgang for hans OL-gull i Nagano 1998 på  meter.

 Personlige rekorder 
 Distanse  Tid  Dato  Sted  Bane 500 m  35,72  15. januar 2000   Hamar  Vikingskipet 1 000 m  1.08,15  2. desember 2001   Salt Lake City  Utah Olympic Oval 1 500 m  1.45,26  19. februar 2002   Salt Lake City  Utah Olympic Oval 3 000 m  4.12,4  13. november 1993   Bergen  Slåtthaug kunstisbane 5 000 m  6.40,53  6. februar 1999   Hamar  Vikingskipet 10 000 m  14.13,12  7. februar 1999   Hamar  Vikingskipet

 Sammenlagt i Verdenscupen 
 Sesong  500 m  1 000 m  1 500 m  5 000 m/10 000 m Plass  Poeng  Plass  Poeng  Plass  Poeng  Plass  Poeng 1988/89  50  0 p  –  –  21  16 p  43  0 p 1989/90  37  17 p  34  14 p  7  86 p  19  28 p 1990/91  –  –  –  –  5  80 p  18  25 p 1991/92  49  0 p  23  14 p  5  74 p  24  9 p 1992/93  36  0 p  –  –  5  76 p  22  15 p 1993/94  44  0 p  11  51 p  2  101 p  –  – 1994/95  –  –  14  75 p  4  149 p  31  15 p 1995/96  30  10 p  1  260 p  5  93 p  –  – 1996/97  25  30 p  7  204 p  25  14 p  –  – 1997/98  55  (24) p  8  118 p  2  180 p  –  – 1998/99  39  10 p  16  116 p  1  275 p  –  – 1999/2000  –  –  22  90 p  1  360 p  –  – 2000/01  25  59 p  2  616 p  2  300 p  –  – 2001/02  18  140 p  3  383 p  1  374 p  –  –
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

 Referanser 

 Eksterne lenker 



   Ådne Søndrål på www.ISU.html.infostradasports.com
   Ådne Søndrål på Jakub Majerski's Speedskating database (Adelskalender distanser og sammenlagt)


  Hyllest i Skøytesport til Ådne Søndrål i forbindelse med hans 40-årsdag 

Kategori:Norske skøyteløpere
Kategori:Olympiske mestere for Norge
Kategori:Olympiske mestere i hurtigløp på skøyter
Kategori:Vinnere av Fearnleys olympiske ærespris
Kategori:Verdensmestere i hurtigløp på skøyter – Enkeltdistanse
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Sprint
Kategori:Norgesmestere i hurtigløp på skøyter – Enkeltdistanse
Kategori:Kongepokalvinnere i hurtigløp på skøyter
Kategori:Olympiske sølvmedaljevinnere for Norge
Kategori:Olympiske sølvmedaljevinnere i hurtigløp på skøyter
Kategori:Olympiske bronsemedaljevinnere for Norge
Kategori:Olympiske bronsemedaljevinnere i hurtigløp på skøyter
Kategori:Medaljevinnere under Vinter-OL 1992
Kategori:Deltakere for Norge under Vinter-OL 1992
Kategori:Skøyteløpere under Vinter-OL 1992
Kategori:Deltakere for Norge under Vinter-OL 1994
Kategori:Skøyteløpere under Vinter-OL 1994
Kategori:Medaljevinnere under Vinter-OL 1998
Kategori:Deltakere for Norge under Vinter-OL 1998
Kategori:Skøyteløpere under Vinter-OL 1998
Kategori:Medaljevinnere under Vinter-OL 2002
Kategori:Deltakere for Norge under Vinter-OL 2002
Kategori:Skøyteløpere under Vinter-OL 2002
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Deltakere for Norge i enkeltdistanse-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Hol Idrettslag
Kategori:Skøyteløpere for Hamar Idrettslag
Kategori:Personer fra Notodden kommune
Kategori:Artikler i skøytesportprosjektet
Kategori:Ekspertkommentatorer (sport)
Kategori:IOK-medlemmer